ДОКУМЕНТА КОЈА СЕ ПРИЛАЖУ УЗ ЗАХТЕВ ЗА УПИС ДЕЦЕ ЗА 2018/2019. ГОДИНУ

Уколико желите да дете у предшколску установу буде уписано по основу приоритета или специфичности, документацију коју сте прибавили код надлежних институција, непосредно поднесите Предшколској установи.

1. Документа којим се доказује статус детета/породице из осетљивих група:

1.1. За самохране родитеље (један од набројаних докумената): - правоснажна судска пресуда на увид или решење о самосталном вршењу родитељског права - извод из матичне књиге рођених за децу неутврђеног очинства - извод из матичне књиге умрлих за другог родитеља или решење надлежног органа о проглашењу несталог лица за умрло

1.2. За децу у хранитељским породицама или установама социјалне заштите: - решење Центра за социјални рад о смештају детета у одговарајућу установу или хранитељску породицу или Уговор о хранитељству

1.3. За децу са сметњама у психофизичком развоју: - потврда надлежне здравствене институције 1.4. За тешко оболелу децу: - потврда изабраног педијатра

1.5. За кориснике новчане социјалне помоћи: - решење Центра за социјални рад да је породица корисник новчане социјалне помоћи

1.6. За децу тешко оболелих родитеља: - решење о инвалидитету или потврда изабраног лекара 1.7. За остале осетљиве категорије: - решење, потврда или препорука центра за социјални рад да је породица под одређеном врстом ризика

1.8. За лица на одслужењу казне: - потврда казнено-поправне установе о издржавању казне Уколико подносилац није поднео захтев за упис детета у предшколску установу путем електронске услуге на националном порталу електронске управе Владе РС (www.euprava.gov.rs), односно преко банера еУправа који се налази на интернет презентацији града Београда (www.beograd.rs) и није сагласан да запослени у предшколској установи изврши увид у податке који су садржани у Матичној књизи рођених и бази Централног регистра обавезног социјалног осигурања по службеној дужности, потребно је да предшколској установи непосредно поднесе следећу документацију:

1. Извод из матичне књиге рођених за дете за које се подноси захтев за упис, као и за сву децу у породици;

2. Документа којим се доказује радно–правни статус родитеља/стараоца:

2.1 За запослене: - потврда из Фонда ПИО о уписаном радном стажу (приватне и државне фирме) за оба родитеља детета за које се подноси захтев за упис

2.2. За уметнике: - решење из Пореске управе о утврђеној основици, потврда из Фонда ПИО или потврда из Удружења уметника

2.3. За студенте: - потврда о студирању (за текућу школску годину)

2.4. За пољопривреднике: - уверење о оствареним приходима издато у општинској филијали Пореске управе или потврда из Фонда ПИО

2.5. За родитеље запослене у иностранству: - потврда о запослењу коју је оверио судски тумач

2.6. За пензионере: - решење, последњи чек или потврда из Фонда ПИО

3. Oстало:

3.1. Уколико породица има већ једно или више деце у Предшколској Установи, потребно је приложити примерак последње оригиналне уплатнице издате од стране Предшколске установе о извршеној уплати за вртић.

3.2. Уколико не припадате ни једној од наведених категорија, потребно је да поднесете релевантну документацију којом доказујете наведени статус. За детаљније информације можете се обратити предшколској установи.